गोदान में उन्होंने भारतीय समाज का संपूर्ण वातावरण उपस्थित कर दिया है.'ग़बन' को छोड़ कर अन्य सभी उपन्यासों में उन्होंने अन्य समस्याओं के साथ स्त्री के दाम्पत्य-वैषम्य का चित्रण किया है.अनुचित और अनमेल विवाह का परिणाम दिखाया है कई निर्दोष व्यक्तियों को भयंकर मानसिक पीड़ा और परिवार का सर्वनाश.प्रेमचन्द की नारी में भारतीय नारी का स्वाभाविक संयम है.वे स्त्री की दयनीय दशा से व्यथित थे और उन्हीं पहलुओं को उन्होंने उपन्यास में स्थान दिया जिनमें सुधार की आवश्यकता थी.